b'\n_START_ARTICLE_\nHonsu\n_START_SECTION_\nMitologija\n_START_PARAGRAPH_\nHonsujevo ime Potnik izhaja iz  Luninega (egip\xc4\x8dansko Iah) potovanja preko no\xc4\x8dnega neba. Njegova druga imena so tudi podkupovalec, stezosledec in branilec, ker so menili, da \xc4\x8duva no\xc4\x8dne potnike. Kot bog svetlobe v temi, je bil Honsu  pripro\xc5\xa1njik za za\xc5\xa1\xc4\x8dito pred divjimi \xc5\xbeivalmi in zdravilec. Menili so, da so takrat, ko Honsu pri\xc5\xbege polno luno, \xc5\xbeenske in \xc5\xbeivali plodne in da se vse nosnice in grla napolnijo s sve\xc5\xbeim zrakom. _NEWLINE_Ime Honsu se lahko tola\xc4\x8di tudi kot \xc2\xbbkralj posteljice (placente)\xc2\xab. V zgodnjem obdobju so menili, da ubija vladarjeve (faraonove) sovra\xc5\xbenike in izvle\xc4\x8de njihovo drobovje   za vladarjevo rabo. Zaradi tega krvolo\xc4\x8dnega aspekta so ga imeli za boga, ki \xc2\xbb\xc5\xbeivi od src\xc2\xab oziroma \xc2\xbbse hrani s srci\xc2\xab. Kasneje so ga za\xc4\x8deli \xc5\xa1e bolj povezovati s posteljico in v njem videli pob\xc3\xb3\xc5\xbeeno faraonovo posteljico in boga, vklju\xc4\x8denega v rojevanje otrok.\n_START_SECTION_\nAtributi\n_START_PARAGRAPH_\nHonsu je obi\xc4\x8dajno upodobljen kot mumija s simboli otro\xc5\xa1tva - kodrom ali kito las ob strani in ogrlico menat  s pastirsko palico in cepcem. Tesno je bil povezan z drugimi bo\xc5\xbejimi otroki kot sta Hor in \xc5\xa0u. V\xc4\x8dasih je upodobljen s sokolovo glavo na glavi, podobno kot Hor, s katerim je bil povezan kot za\xc5\xa1\xc4\x8ditnik in zdravilec, okra\xc5\xa1en s son\xc4\x8dnim diskom in polno luno._NEWLINE_V piramidnih in krstnih besedilih je prikazan v njegovem krutem aspektu.  Pomemben postal \xc5\xa1ele v Novem kraljestvu, ko so ga imeli za \xc2\xbbnajve\xc4\x8djega boga od velikih bogov\xc2\xab. Ve\xc4\x8dina tempeljskega kompleksa v Karnaku je bila v ramze\xc5\xa1kem obdobju osredoto\xc4\x8dena prav nanj. Njegov tempelj v Karnaku je v dokaj dobrem stanju. Na enem od zidov je prikazana kozmogenija, v kateri je Honsu prikazan kot velika ka\xc4\x8da, ki v stvarjenju sveta plodi kozmi\xc4\x8dno jajce._NEWLINE_Glavna sredi\xc5\xa1\xc4\x8da Honsujevega \xc4\x8da\xc5\xa1\xc4\x8denja so bila Memfis, Hibis in Edfu.\n_START_SECTION_\nV ljudski kulturi\n_START_PARAGRAPH_\nV egip\xc4\x8danski mitolo\xc5\xa1ki trilogiji Kanske kronike je Honsu kot bog Lune  eden od igralcev v dru\xc5\xbeabni igri senet, v kateri bi glavna junaka Sadi in Karter z zmago dobila tri ure \xc4\x8dasa, potrebnega za prehod skozi Hi\xc5\xa1o no\xc4\x8di.'